נטשה, פייר והשביט הגדול של 1812

נטשה, פייר והשביט הגדול של 1812 (או בקצרה השביט הגדול) הוא מחזמר בעל דו-שיח מולחן, עיבוד של 70 עמודים מתוך הרומן "מלחמה ושלום" מאת לב טולסוי מ-1869. המילים, הלחן והתסריט נכתבו על ידי דייב מאלוי והבימוי נעשה על ידי רייצ'ל צ'בקין. המחזמר מבוסס על החלק השמיני של הרומן, ומתמקד ברומן של נטשה ואנטול ובחיפוש של פייר אחר משמעות בחייו. המחזמר הוצג לראשונה ב-2012 בתיאטרון ארס נובה, והועלה אחר כך ב-2013 ב-Meatpacking District וב-Theater District במנהטן. ב-2014 הועלתה הפקה דוברת ספרדית בקיטו שבאקוודור. ב-2015 הועלה המחזמר מחדש בתיאטרון הרפרטוארי האמריקני בקיימברידג', מסצ'וסטס. "השביט הגדול" הועלה לראשונה בברודוויי בנובמבר 2016 בתיאטרון אימפריאל (אנ'). בהפקה המקורית של אוף-ברודוויי גילם דייב מלוי את פייר בֶּזוּחוֹב. כשההפקה עברה לברודוויי, ביצע ג'וש גורבן את ההופעה הראשונה שלו בברודוויי בתפקיד פייר. המחזמר קיבל ביקורות חיוביות, במיוחד על השחקנים הראשיים פיליפה סו, דניי בנטון וג'וש גורבן, וגם עבור המוזיקה, הבימוי ועיצוב התפאורה. המחזמר היה מועמד ל-12 פרסי טוני, מספר המועמדויות הגבוה ביותר לאותה עונה, כולל המחזמר הטוב היותר, המוזיקה המקורית הטובה ביותר, המחזה הטוב ביותר של מחזמר, הביצוע הטוב ביותר על ידי שחקנית ראשית במחזמר עבור בנטון, הביצוע הטוב ביותר על ידי שחקן ראשי במחזמר עבור גורבן, הביצוע הטוב ביותר על ידי שחקן משנה במחזמר עבור לוקאס סטיל והבימוי הטוב ביותר של מחזמר עבור צ'בקין. המחזמר זכה בשני פרסים: עיצוב הבמה הטוב ביותר במחזמר עבור מימי ליאן ועיצוב התאורה הטוב ביותר במחזמר עבור בראדלי קינג. המחזמר מתחיל ב-1812 במוסקבה, רוסיה, בהצגת הדמויות ("Prologue"). לאחר מכן, מציגים בפני הקהל את פייר בֶּזוּחוֹב, איש נשוי, עצוב ומדוכא ("Pierre"). הוא חבר טוב של אנדריי בּוֹלְקוֹנְסְקי, אשר נמצא הרחק, נלחם במלחמה. אנדריי התארס לאחרונה לנטשה רוסטובה. נטשה ובת דודתה, סוניה רוסטובה, מגיעות למוסקבה כדי לבקר את אם הסנדקאות של נטשה, מריה דמיטריאבנה, ומחכות שאנדריי ישוב הביתה. ("Moscow"). נטשה אמורה לפגוש את חמה וגיסתה לעתיד, אחותו של אנדריי, מרי בּוֹלְקוֹנְסְקי הבודדה, ואביו, הנסיך בּוֹלְקוֹנְסְקי הזקן המשוגע ("The Private and Intimate Life of the House"). אך, פגישתם מסתיימת באסון, כשנטשה חושבת שמרי קרה, מרי חושבת שנטשה חסרת תועלת ובּוֹלְקוֹנְסְקי מתנהג באופן מוזר ("Natasha & Bolkonskys"). נטשה עוזבת, מתגעגעת לאנדריי יותר מתמיד ("No One Else"). בלילה הבא, צופה באופרה יחד עם סוניה ומריה. נטשה תופסת את תשומת ליבו של אנטול קוראגין, נוכל ידוע לשמצה ("The Opera"). אנטול מבקר את נטשה בתאה ומשאיר אותה עם רגשות שהיא לא חוותה מעולם ("Natasha & Anatole"). אנטול מגיע הביתה אחרי האופרה ויוצא לשתות עם חברו, פדיה דולוחוב, ועם פייר. הלן בֶּזוּחוֹב פוגשת אותם, אשתו המופקרת הלא נאמנה של פייר ואחותו של אנטול, המפלרטטת ללא בושה. אנטול משתוקק לנטשה, על אף שנחשף שהוא כבר נשוי. הלן מפלרטטת עם דולוחוב, שמתגרה בפייר על ידי הרמת כוסית לכבוד "נשים נשואות והמאהבים שלהן". פייר השיכור נפגע מהתנהגותו של דולחוב ומזמין אותו לדו-קרב. פייר פוצע בטעות את דולוחוב ודולוחוב מפספס אותו באורח פלא. לפני שכולם עוזבים, אנטול מבקש מהלן להזמין את נטשה לנשף שיתקיים באותו הערב, והלן מסכימה ("The Duel"). הם עוזבים. פייר, שמהרהר בחוויה הקרובה למוות שהוא חווה, מבין זאת למרות בזבוז חייו, שהוא רוצה לחיות ("Dust and Ashes"). בבוקר למחרת, כשנטשה מתכוננת ללכת לכנסייה, היא מבולבלת מהרגשות שלה בעקבות המפגש עם אנטול באופרה ותוהה אם היא מפונקת מאהבתו של אנדריי ("Sunday Morning"). מאוחר יותר באותו היום, הלן מבקרת את נטשה ומזמינה אותה לנשף. נטשה מסכימה לבסוף להיות נוכחת בנשף ("Charming"). בנשף באותו לילה, נטשה פוגשת את אנטול והם רוקדים. אנטול מצהיר על אהבתו לנטשה, שמנסה להגיד לו שהיא כבר מאורסת. מתעלם מכך, אנטול מנשק את נטשה, דבר הגורם לה להתאהב בו בחזרה ("The Ball"). נטשה קרועה עוד יותר בין רגשותיה לאנדרי ולאנטול ("Letters"). סוניה מגלה את המכתבים של נטשה ואנטול ולומדת על מערכת היחסים ביניהם. היא מתעמתת עם נטשה ומסבירה לה נואשות את חוסר האמון שלה באנטול, אבל נטשה מתפרצת עליה בכעס ועוזבת. נטשה כותבת למרי ומבטלת את האירוסין שלה לאנדריי ("Sonya & Natasha"). לבדה, סוניה מהרהרת באהבתה לבת דודתה ובנחישות שלה לשמור עליה, גם אם היא תאבד את חברתה הקרובה ביותר ("Sonya Alone"). באותו הערב, אנטול ודולוחוב מתכוננים לחתונת בזק בין אנטול ונטשה. דולוחוב מנסה לשנות את דעתו של אנטול, אך אינו מצליח ("Preparations"). בלגה, נהג הטרויקה, מגיע לקחת אותם לביתה של נטשה, משם הם ייקחו את נטשה לפני העזיבה ("Balaga"). כשהם מגיעים לביתה של נטשה, תושבי מוסקבה נמצאים שם כדי להיפרד מאנטול ונטשה, אך מריה מסכלת את תוכניתם ברגע האחרון ("The Abduction"). מריה גוערת בנטשה, וזו אומרת למריה וסוניה שהיא ביטלה את האירוסין עם אנדריי ומאשרת מחדש את אהבתה לאנטול, עדיין מאמינה שהוא אינו נשוי. נטשה צורחת על מריה וסוניה ופורצת בבכי בזמן שהיא מחכה לאנטול כל הלילה ("In My House"). מריה קוראת לפייר באמצע הלילה, מסבירה לו את המצב ומתחננת בפניו שיתקן את המשבר, והוא מספר לה שאנטול כבר נשוי ("A Call to Pierre"). פייר, זועם, מחפש את אנטול במוסקבה בזמן שמריה וסוניה מספרות לנטשה מוכת היגון שאנטול כבר נשוי, אך שהיא לא מאמינה להן. פייר מוצא לבסוף את אנטול בביתה של הלן ("Find Anatole"). פייר מצווה על אנטול לעזוב את מוסקבה, והוא מסכים ("Pierre & Anatole"). נטשה מנסה לסיים את חייה על ידי הרעלת עצמה בעזרת ארסן, אבל נשארת בחיים ("Natasha Very Ill"). ביום המחרת, אנדריי שב הביתה מהמלחמה והוא מבולבל לגבי סירוב הנישואין שהוא קיבל מנטשה, שעליו הוא שואל את פייר. פייר מסביר לו את השערורייה, ומתחנן בפניו לגלות חמלה, אבל אנדריי אינו מסוגל לסלוח לנטשה ואומר לפייר בקור רוח שהוא לא יבקש את ידה של נטשה לנישואין שוב ("Pierre and Andrey"). פייר מבקר את נטשה השבורה ומנחם אותה, מעניק לה תקווה ("Pierre & Natasha"). לאחר המפגש שלהם, פייר חווה רגע של הארה בזמן שהוא צופה בשביט הגדול של 1812 העובר על פני שמי הלילה ("The Great Comet of 1812"). המוזיקה המקורית של מלוי (תוזמרה על ידי המלחין) ממזגת מוזיקה רוסית עממית, מוזיקה קלאסית, אינדי רוק והשפעות מוזיקת דאנס אלקטרונית. היצירה מתוארת על ידי המלחין כ"אופרת אלקטרופופ", והיא כולה מולחנת מלבד שורה אחת של דו-שיח מדובר, בסצנה היחידה של נטשה ופייר ביחד. על הבמה, כמעט כל השחקנים מנגנים בכלי נגינה ומגדילים את תזמורת המופע. הערה: אריה של נטשה, "Natasha Lost", נחתכה בזמן ההפקה בברודוויי אבל נכללת באלבום ההקלטות עם צוות השחקנים המקורי בין שיר 8 ("Natasha & Anatole") לבין שיר 9 ("The Duel"). השיר "Dust and Ashes" התווסף להפקה בברודוויי. המחזמר הועלה לראשונה ב-16 באוקטובר 2012, בארס נובה. בבימויה של צ'בקין המחזמר עוצב כהופעה סוחפת, כשהנעשה מתרחש מסביב ובתוך הקהל. עיצוב הבמה מאת מימי ליאן ועיצוב התאורה מאת בראדלי קינג הפכו את ארס נובה למועדון ערב רוסי. הצוות האומנותי הושלם על ידי פלומה יאנג כמעצבת תלבושות, מאט האבס כמעצב סאונד ודייב מלוי כמנהל מוזיקלי. צוות השחקנים כלל את מלוי בתפקיד פייר, פיליפה סו בתפקיד נטשה, לוקאס סטיל בתפקיד אנטול, אמבר גריי בתפקיד הלן, בריטיין אשפורד בתפקיד סוניה, מניק צ'וקשי בתפקיד דולוחוב, גלסי בל בתפקיד מרי, בלייק דלונג בתפקיד אנדריי/הנסיך בּוֹלְקוֹנְסְקי, אמליה וורקמן בתפקיד מריה ד. ופול פינטו (ששימש גם מנהל מוזיקלי שותף) בתפקיד בלגה. המחזמר היה ההפקה הראשונה של ארס נובה שעברה לברודוויי אי פעם. ב-16 במאי 2013, המופע נפתח בקזינו במחוז מיטפקינג (אנ'), מבנה זמני המעוצב כמועדון רוסי מפואר, שבו הועלתה ההפקה הסוחפת על ידי אותו צוות אומנותי. צוות השחקנים חזר לגלם את התפקידים, מלבד צ'וקשי שהוחלף על ידי איאן לאסיטר, ווורקמן שהוחלפה על ידי גרייס מקליין. דייוויד אבלס גילם את פייר החל מ-9 ביולי 2013. המופע הסתיים ב-1 בספטמבר 2013. המופע המשיך להופעות נוספות במשך 14 שבועות, במהלך ספטמבר 2013 בקזינו ואז עבר לתיאטרון דיסטריקט, עם צוות השחקנים הסופי של ההפקה הקודמת: צ'וקשי חזר לגלם את דולוחוב, בל הוחלפה על ידי שיינה טאוב ופינטו הוחלף על ידי אשקון דברן. ב-10 בדצמבר 2013, אלבום ההקלטות בעל 2 הדיסקים יצא לאור. המופע הוארך ורץ עד 24 במרץ 2014. הצוות מאחורי ההפקה המקורית העלה מחדש את המופע בתיאטרון הרפרטוארי האמריקני בקיימברידג', מסצ'וסטס. ההפקה רצה החל מ-1 בדצמבר 2015 ועד ינואר 2016. הפעם ההפקה מוקמה הפעם בפרוסניום, אז עיצבו את התפאורה כך ששמה את הקהל על הבמה, עם אפשרויות ישיבה מיוחדות ונוספו שולחנות מאכל ומשקה. סקוט סטאנגלאנד גילם את פייר, דניי בנטון גילמה את נטשה, לילי קופר גילמה את הלן, ניקולס סלטון גילם את אנדריי/ הנסיך בּוֹלְקוֹנְסְקי ושאר צוות השחקנים שבו לגלם את תפקידיהם. הפקת המחזמר בברודוויי, בתיאטרון האימפריאלי, הצגות טרום הבכורה החלו ב-18 באוקטובר 2016. הופעת הבכורה התקיימה ב-14 בנובמבר 2016, בכיכובם של ג'וש גורבן בתפקיד פייר ודנה בנטון בתפקיד נטשה, שניהם מקיימים את הופעות הבכורה שלהם בברודוויי, עם כוראוגרפיה מאת סאם פינקלטון, עיצוב במה על ידי מימי ליאן, תלבושות מאת פלומה יאנג, תאורה מאת בראדלי קינג, סאונד מאת ניקולס פופ וניהול מוזיקלי על ידי אור מטיאס. עם עיצוב תפאורה דומה לתיאטרון אמריקה ריפרטורי, ההפקה התקיימה בבמת פרוסניום, אבל הסירה קרוב ל-200 מושבים מהקהל כדי להתאים את העיצוב. שוב, אפשרויות הישיבה בכיסאות על הבמה, בשולחנות מאכל או משקה, היו זמינים. עלות הפקת המופע בברודוויי הייתה כ-14 מיליון דולר, שרובה לא הוחזרה. ההופעה האחרונה של ההפקה התקיימה ב-3 בספטמבר 2017, לאחר 32 הצגות מקדימות ו-336 הופעות. הופעת הבכורה הבין לאומית של המופע התקיימה בספטמבר 2014 בקיטו, אקוודור בהפקה דוברת ספרדית, אשר הופקה על ידי תיאטרו פארפלאיה. הפקה ברזילאית דוברת פורטוגזית עלתה באוגוסט 2018, עם ברונה גרין בתפקיד נטשה, אנדריי פראטסקי בתפקיד פייר וגבריאל לאונה בתפקיד אנטול. ההפקה זכתה בפרס ההצבעה הפופולרית של Prêmio Reverência עבור "המחזמר הטוב ביותר". הפקה יפנית, שנתמכה על ידי חברת הבידור טוהו, הועלתה בתיאטרון טוקיו מטרופוליטן ב-5 בינואר 2019 עד 27 בינואר 2019. בכיכובה של אריקה איקוטה (חברת Nogizaka46) ויושיאו אינואה בתפקיד פייר. הפקה קוריאנית התחילה במרץ 2021 והסתיימה במאי 2021. Variety מדווח גם כי ייתכן שתעלינה גם הפקות בלונדון ובקוריאה, ועלתה התעניינות גם מצד סין והפיליפינים. הצגות הבכורה הקנדית הופקה על ידי .Musical Stage Co ו-Crow's Theatre נקבעו לרוץ החל מ-26 בינואר עד 14 בפברואר 2021, בתיאטרון ווינטר גרדן בטורונטו, אך הושעו בגלל מגפת הקורונה והשבתת תעשיית התיאטרון. הזכויות לנטשה, פייר והשביט הגדול של 1812 זמינות דרך Samuel French, Inc (אנ'). תיאטרון קפיטל סיטי במדיסון, ויסקונסין העלו את המחזמר בין ה-3 ל-12 ביוני 2022. הצגת הבכורה בחוף המערבי מתוכננת לסתיו 2022 ב-Shotgun Players בברקלי, קליפורניה. במרץ 2022 תיאטרון טאנטרום (Tantrum Theatre) באת'נס, אוהיו יעלה לראשונה את ההפקה בחוף המזרחי לאחר שעלתה בברודוויי. הפקה זו מופקת במקביל לאוניבריסטת אוהיו, שמלוי הוא בוגר שלה. (השורות המצוטטות הן מילים משיר הפתיחה, "Prologue", שבו מציגים את הדמויות). פייר בֶּזוּחוֹב - דייב מלוי, אוקייריאטה אונודואן סוניה רוסטובה - אינגריד מייקלסון המחזמר התקבל בצורה חיובית בקרב העיתונות בניו יורק. Time Out New York העניק למחזמר 5 מוך 5 כוכבים, וכלל אותו ברשימות "הטוב ביותר" של שני מבקרים, תוך ציון " זהו תיאטרון שאין כמותו בניו יורק. זה מקרקע אותך ומניע אותך בבת אחת, ומשאיר אותך קורן מהנאה". ב-10 בדצמבר 2013, Ghostlight Records הפיצה את אלבום ההקלטות של צוות השחקנים המקורי, המכיל את הפסקול המלא של המחזמר ב-2 דיסקים. מאוחר יותר, הופץ דיסק נוסף ובו רגעי השיא של המופע. אלבום הקלטות של צוות השחקנים המקורי של ברודוויי הופץ ב-19 במאי 2017 על ידי Reprise Records. אלבום זה הגיע למקום 87 במצעד בילבורד 200, מקום 26 במצעד האלבומים המסחריים ומקום 23 במצעד מצעד השירים הדיגיטליים. ב-22 בנובמבר 2016, הספר "נטשה, פייר והשביט הגדול של 1812: המסע של מחזמר חדש לברודוויי", יצא לאור. הספר, שנערך ועובד על ידי סטיבן סוסקין, כולל ראיונות עם רבים מצוות השחקנים המקורי, כמו גם תסריט מוסבר ותמונות של צוותי השחקנים בקזינו ובברודוויי. הספר כולל גם דיסק המכיל 5 שירים מהמופע: 3 מאלבום ההקלטות של צוות השחקנים המקורי, 2 שירים המציגים את ג'וש גורבן ותזמורת בת 25 נגנים. לב טולסוי מלחמה ושלום נטשה, פייר והשביט הגדול של 1812 באתר Broadway.com נטשה, פייר והשביט הגדול של 1812 באתר Internet Broadway Database נטשה, פייר והשביט הגדול של 1812 בפרק של American Theatre Wing נטשה, פייר והשביט הגדול של 1812 באתר Playbill דייב מלוי החליף זמנית את ג'וש גורבן בתפקיד פייר מ-4 במאי ועד 9 ביולי. הוא גילם את התפקיד גם בשבועיים האחרונים של הרצת המופע, מ-23 באוגוסט ועד 3 בספטמבר. אינגריד מייקלסון החליפה זמנית את בריטיין אשפורד בתפקיד סוניה החל מ-3 ביולי ועד 15 באוגוסט. בריטיין אשפרוד חזרה לגלם את סוניה ב-16 באוגוסט. יאיר אשכנזי, מלחמה וחלום: המוזיקאי הישראלי שמנהל את הלהיט הגדול של ברודווי, באתר הארץ, 11 ביוני 2017 View Author Archive, Email the Author, Follow on Twitter, Get author RSS feed, Over the moon for ‘Comet’, New York Post, ‏2012-10-18 (באנגלית אמריקאית) Jimin Lee, Review: THE GREAT COMET at Universal Arts Center, BroadwayWorld.com (באנגלית) David Clarke, BWW CD Reviews: NATASHA, PIERRE AND THE GREAT COMET OF 1812 (Original Cast Recording) is Astonishingly Complex, BroadwayWorld.com (באנגלית) "Richard Rodgers Award-Winning Musical Natasha, Pierre & The Great Comet of 1812 Opens May 16 at NYC's Kazino | Playbill". Playbill. Retrieved 2017-01-25. Marc Hershberg, The Great Comet to Rise Again in Tokyo, Forbes (באנגלית) Natasha, Pierre & the Great Comet of 1812 Will Close on Broadway; Creator Dave Malloy to Rejoin Cast, Broadway.com (באנגלית) See Photos From Korea’s “Natasha, Pierre & the Great Comet of 1812”, OnStage Blog (באנגלית אמריקאית) Alan Henry, VIDEO: Get A First Look At GREAT COMET in Brazil, BroadwayWorld.com (באנגלית) Gordon Cox, Gordon Cox, What’s Next for ‘Natasha, Pierre and the Great Comet of 1812’, Variety, ‏2018-02-20 (באנגלית אמריקאית) Nestruck, J. Kelly (2020-02-18). "Crow's and Musical Stage to combine forces for Canadian premiere of Natasha, Pierre and the Great Comet of 1812 at Winter Garden". The Globe and Mail (בCanadian English). נבדק ב-2022-10-27. 2020/21 Season Update - Streetcar Crowsnest, crowstheatre.com (באנגלית) Natasha, Pierre & The Great Comet of 1812, Concord Theatricals (באנגלית) Capital City Theatre presents: NATASHA, PIERRE, AND THE GREAT COMET OF 1812, Capital City Theatre (באנגלית אמריקאית) Dave Malloy Makes a Special Announcement, נבדק ב-2022-10-27 pelham, Tantrum Theater stages alumnus’ Broadway hit ‘Natasha, Pierre & The Great Comet of 1812’, OHIO News, ‏2022-01-24 (באנגלית) Natasha, Pierre & The Great Comet of 1812, Concord Theatricals (באנגלית) Audition for NATASHA, PIERRE & THE GREAT COMET OF 1812 at Off Broadway Theatre TBA in New York NYon 01/25, www.broadwayworld.com Dave Malloy (Ft. Dave Malloy & Phillipa Soo) – Prologue (Off-Broadway Version), Genius Gioia, Michael (19 June 2013). "Once's David Abeles Will Join Off-Broadway's Natasha, Pierre & The Great Comet of 1812". Playbill. Retrieved 9 February 2019. Alan Henry, Brittain Ashford Confirms GREAT COMET Return; Who Will Play Pierre?, BroadwayWorld.com (באנגלית) Natasha, Pierre & The Great Comet of 1812 | Theater in New York, Time Out New York (באנגלית אמריקאית) Here Lies Love and Natasha, Pierre & the Great Comet of 1812 Break Lucille Lortel Award Records | TheaterMania, www.theatermania.com (באנגלית אמריקאית) "2013 Drama League Awards nominations announced". New York Post (באנגלית אמריקאית). 2013-04-23. נבדק ב-2022-10-26. The 58th Annual Drama Desk Award Winners Are Announced! | TheaterMania, www.theatermania.com (באנגלית אמריקאית) Off Broadway Alliance, 2013 OBA Awards, the Off Broadway Alliance (באנגלית אמריקאית) 2014 Nominations, web.archive.org, ‏2014-05-08 100000547916517, THEATER: 2016 ELLIOT NORTON AWARD NOMINATIONS!, Joyce's Choices, ‏2016-04-15 (באנגלית אמריקאית) Elliot Norton Awards, elliotnortonawards (באנגלית) Nicole Rosky, The 2017 Tony Awards - And the Nominees Are... Complete List! NATASHA, PIERRE & THE GREAT COMET OF 1812 and HELLO, DOLLY! Lead Pack, BroadwayWorld.com (באנגלית) Gordon Cox, Gordon Cox, Daniel Craig, Cate Blanchett, Allison Janney Nominated for Drama League Awards, Variety, ‏2017-04-19 (באנגלית אמריקאית) Nicole Rosky, Outer Critics Circle Nominations Announced: Hello, Dolly!, Anastasia, Groundhog Day and More!, BroadwayWorld.com (באנגלית) Robert Diamond, Breaking News: HELLO, DOLLY! & COME FROM AWAY Top Outer Critics Circle Winners; Full List!, BroadwayWorld.com (באנגלית) Nicole Rosky, Breaking: Stars from GREAT COMET, ANASTASIA, MISS SAIGON & More Earn 2017 Theatre World Awards!, BroadwayWorld.com (באנגלית) BWW News Desk, BANDSTAND, CATS, HOLIDAY INN, SWEET CHARITY Among 2017 Chita Rivera Award Nominees, BroadwayWorld.com (באנגלית) Corbin Bleu, Megan Sikora & More Win Chita Rivera Awards, Broadway.com (באנגלית) Nicole Rosky, Actors' Equity Association Honors GREAT COMET with Outstanding Broadway Chorus Award, BroadwayWorld.com (באנגלית) A Doll's House, Part 2, Come From Away, Great Comet Receive Equity Diversity Award | TheaterMania, www.theatermania.com (באנגלית אמריקאית)